Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 365/12/6606	Lučenec, 9.10.2012
EEČ : 2-47-123-2012

U Z N E S E N I E

Trestná vec:	obvinený XXXXX 
Prečin:	Výtržníctvo podľa § 364 odsek 1 písmeno a), odsek 2 písmeno b) Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 08.07.2012 asi o 12.50 hod. pred predajňou BILLA na ulici Biskupickej vo Fiľakove s vreckovým nožíkom v ruke napadla XXXXX, nar. 09.03.1953 so slovami, že „prac sa preč, nejdeš?, čo zopakovala viackrát, pričom rýchlym krokom smerovala k XXXXX, ktorá vbehla do predajne BILLA na ulici Biskupickej vo Fiľakove
lebo obvinený nebol v čase činu pre nepríčetnosť trestne zodpovedný
Odôvodnenie:
   Uznesením povereného príslušníka Obvodného oddelenia PZ vo Fiľakove sp. zn. ORP-1000/FI-LC-12 zo 16.07.2012 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX XXXXX za prečin výtržníctva podľa § 364 odsek 1 písmeno a), odsek 2 písmeno b) Trestného zákona na skutkovom základe uvedenom vo výrokovej časti tohto uznesenia. 

	Nakoľko v priebehu skráteného vyšetrovania vznikli pochybnosti o duševnom stave obvinenej XXXXX XXXXX, boli do konania pribratí znalci na vyšetrenie jej duševného stavu. Zo znaleckého psychiatrického posudku vypracovaného XXXXX  a XXXXX vyplýva, že znalci u obvinenej XXXXX XXXXX zistili paranoidne halucinatórnu psychotickú poruchu u senzitívnej osobnosti pri chronickej frustrácii a deprivácii v primárnom prostredí, ktorá sa u nej prejavuje formálne aj obsahovo narušeným myslením v podobe vzťahovačnosti až paranoidity, poruchami vnímania v podobe sluchových a čuchových halucinácií, prakticky motivovaným konaním - ovplyvneným psychopatológiou v oblasti myslenia, vnímania, afektivity a emotivity, prežívaním a vnímaním reality. Vzhľadom na zníženú kvalitu percepčno-kognitívneho fungovania a zníženého kontaktu s realitou pri duševnom ochorení - paranoidne halucinatórnej psychóze, rozpoznávacie a ovládacie schopnosti obvinenej v čase spáchania trestnej činnosti boli vymiznuté, jej konanie bolo impulzívne, chorobne motivované. Obvinená XXXXX trpí duševným ochorením v zmysle psychózy a vplyvom jej následkov zmysel trestného konania nie je schopná chápať. Pobyt obvinenej XXXXX XXXXX vzhľadom na pretrvávajúce duševné ochorenie s poruchami vnímania, narušeným myslením prakticky motivovaným impulzívnym konaním a narušenými úsudkovými schopnosťami bez adekvátnej psychiatrickej liečby na slobode môže byť potencionálne nebezpečný. Vzhľadom na zistené psychické ochorenie znalci doporučujú u obvinenej ochranné psychiatrické liečenie ústavnou formou. 

	Z ustanovenia § 23 Trestného zákona vyplýva, že kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak. 

	V zmysle ustanovenia § 215 odsek 1 písmeno e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

Na základe týchto dôvodov som preto rozhodol tak, ako je to uvedené vo výrokovej časti tohto uznesenia. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ervin Csonka
prokurátor